49. schôdza NR SR - 13.deň - B. popoludní
Dátum: 2026-05-04
Poslanec: Pročko, Jozef 
Druh vystúpenia: Vystúpenie

Ďakujem, milé kolegyne, milí kolegovia, aj teraz sme boli svedkom toho, ako sa tu rovnako pristupuje k poslancom. Doteraz vždy, keď meškal nejaký minister, tak vyhlasovali predsedajúci päť-, 10-, dokonca 15-minútovú prestávku. Nečakali sme, že pani Kolíková nebude vystupovať. Ja som sa osobne spytoval, či pani Kolíková bude vystupovať. Nikto mi zo SaS-ky nepovedal, že nebude. Povedali, že príde. Neprišla a Gábor Grendel sedel vzadu. Gábor Grendel bol vzadu pripravený a čakal, robil si tam vzadu poznámky. Hneď som preto, predsedajúci, dve minúty alebo tri minúty prestávku. Pán poslanec Gašpar tu povedal, že on si tu bude rozprávať, čo chce, tak ja verím, že budú v rámci toho tolerovať aj mňa, keďže jednoducho pán Gašpar si môže rozprávať, čo chce. A keďže sú spravodliví, pán Žiga je spravodlivý a schôdzu vedie prísne, direktne, keď tu nie je len 30 m, nie, poďme do toho. Tak som zvedavý, čo bude rozprávať, keď mu zakričím zozadu, lebo inak ja nemôžem povedať: Ale pán Žiga, zase lámete spravodlivosť. Pri mojom kolegovi Gáborovi Grendelovi ste to zrušil a teraz čakáme na ministra, vy ste vyhlásil prestávku. Viete, čo povie? Surový a rovný: Ja som Poseidon a riadim to vidlami, ktoré pichajú len do opozície. Priatelia, toto uznesenie, ktoré sme predkladali pred rokom, už pred rokom, sa týkalo zhoršenia finančného, sociálneho a životného prostredia, životných a ekonomických vzťahov v rodinách. Táto vláda nám pred voľbami sľubovala lacnejšie potraviny. Táto vláda nám pred voľbami sľubovala lepšie zajtrajšky, lepší život. Táto vláda nám pred voľbami hovorila, že bude lacnejší benzín, že budú lacnejšie energie, že budú lacnejšie potraviny. Oni vám nehovorili, že nebudeme vám dávať lacnejšie potraviny, lebo Matovič, Ódor a Radičová to tu všetko pokazili. Nie. Oni rozprávali, že potraviny budú lacnejšie, budú. To znamená, že tie potraviny mali byť lacnejšie. Ale čo sa udialo? Potraviny sú drahšie. Benzín je drahší, aj keď tu musím trošku priznať, že naozaj, že to spôsobila naozaj aj tam vojna na Blízkom východe, čo teraz robí Trump s Iránom, ale aj pred vojnou s Iránom ten benzín nebol lacnejší a pred voľbami vám Robert Fico chodil po benzínových pumpách aj s mladým Kaliňákom a tankovali si benzín a rozprávali, že pozrite, čo táto vláda spôsobila. Keď sa dostaneme k moci, tak bude všetko lacnejšie. Dostal sa k moci a už ich na benzínových pumpách nevidíte. Ale na benzínových pumpách zaviedli, že cudzinci budú platiť za benzín drahšie a už nás Európska únia aj za toto naťahuje. Už aj za toto dostaneme po nose a riadne po nose. Ale čo sa udialo? Čo sa hneď po voľbách udialo? Nie potraviny lacnejšie, nie benzín lacnejší, nie prospech ľudí, prijať zákony. A vítam pani poslankyňu, ďakujeme. Pekne vás vítame tuná. Nie potraviny, nie benzín. Viete, čo je, viete, čo je najlacnejšie? Tresty pre nich. Tresty pre nich sú lacnejšie. A čo prvé urobili? No ako prvé si hneď dali amnestiu. Počkám, kým pán... Môžete mi zastaviť čas? Pán predsedajúci, aby ste ma počúvali, lebo to môžete ma... Viete, že som niekoho urážal prípadne a vy ste taký Poseidon, že s tými vidlami naozaj narábate, aj keď sú teda trošku zhnité a zlomené, ale narábate s nimi vždy dobre. V prospech svojich ľudí môžem pokračovať? Už počúvate, dobre. Ja ste sami, dobre. Čiže dali si amnestiu pre svojich ľudí. Urobili presne to, presne to, čo oni chceli urobiť. To je taká absurdita, to je ad absurdum, to je negácia negácie. Sľubovali vám lacnejšie potraviny a dali si lacnejšie tresty, hneď amnestie, hneď išli oslobodzovať všetkých. Kde je ten, čo počúva? Tu je krásny svetlý prípad toho, ako sa dá krásne vyvážiť a odísť z nejakého obvinenia. A lacnejšie potraviny? No, na tie sa zabudlo. Lacnejšie potraviny vôbec nie sú a ani nebudú. Čo spravili ďalšie? No oni trvali na tom, že treba rokovací poriadok prispôsobiť, lebo myslím, že jariabka sa spytovali, že ako pán poslanec Jarjabek pomôže rokovací poriadok občanom. Tak Jari, pán poslanec Jari by chcel, že už pred rokom sme chceli predložiť toto uznesenie a ja verím, že to uznesenie podporí celá opozícia, pretože je to uznesenie o tom, ako klamali, ako klamú a klamať aj budú. Je smutné, že si navážajú na výročie osláv 1. mája z celého Slovenska ľudí, dajú tým ľuďom guláš a povedia im: „Musíme opäť vyhrať voľby. Nesmie sem prísť nikto iný ako sme my, pretože my vám zabezpečujeme dobrú ráno na naše mítingy. Autobusy.“ Ja sa vás pýtam, milí dôchodcovia, čo vám naozaj okrem tých autobusov a tých krásnych sľubov na toho 1. mája Róbert Fico dal. Čo vám dal? Čo vám, čo vám, čo vám povedal, že bude? Veď nie, že lacnejšie potraviny nie sú, ale dostanete aj menej dôchodkov. Oni vám budú... Oni vám musia brať. Lacko Kamenický priznal, že konsolidáciu už dokončí ďalší minister. Nie Lacko Kamenický, ale ďalší minister. Už to priznal. Zbabraná konsolidácia. A keď sa spýtame, kde sú tie miliardy, kde sú tie miliardy z konsolidácie? Tak Lacko Kamenický povie: „To kvôli vám, to kvôli tejto opozícii, tam kvôli tomu kútu, pretože vy ste to tu všetko zničili.“ Ale pred voľbami vám nerozprávali, že kvôli nim nebudú lacnejšie potraviny. Oni rozprávali, oni tie potraviny dali drahšie a my vám dáme lacnejšie potraviny. A keď si pozriete celé Slovensko krížom-krážom, tak na Slovensku sa zvyšuje chudoba. Pretože táto vláda vám dala zvýšenie poplatkov, zvýšenie daní podnikateľom a to môžem zodpovedne hovoriť, pretože stále som majiteľom zariadenia, ktoré poskytuje turistické služby a reštauračné služby. Nám dala zvýšenie odvodov, ale pozor, vám dali. Vám dali vyšší priemerný plat. Vau! Vyšší priemerný plat, ale nie preto, nie preto, aby ste mali peniaze vy, aby ste si mohli kúpiť vašim Nám dala zvýšenie odvodov, ale pozor, vám dali. Vám dali vyšší priemerný plat. Vau! Vyšší priemerný plat, ale nie preto, nie preto, aby ste mali peniaze vy, aby ste si mohli kúpiť vašim deťom viac darčekov, prípadne ich pozvali na obed. Nie. Preto, aby tí podnikatelia platili vyššie odvody, aby platili vyššie dane. Lacnejšie potraviny bolo naozaj odporné hyenistické heslo predvolebné, ktoré dali. Takže mi prepáčte. K zhoršeniu životnej úrovne ľudí v dôsledku neustále sa zvyšujúcich cien potravín chceme, aby Národná rada Slovenskej republiky po A. s hlbokým znepokojením brala na vedomie informácie Štatistického úradu Slovenskej republiky o vývoji spotrebiteľských, donesiem si, prosím ťa, Lukáš, tam mám dole vodu, tam dole, ďakujem, spotrebiteľských cien a pretrvávajúcom raste cien potravín z júla 2025, podľa ktorých ceny vzrástli hlavne u potravín a nealkoholových medziročne o 4,4 %, čo je najvyššie od decembra 2023 a patrí medzi najvyššie v Európskej únii. Za B. dôrazne upozorňuje vládu Slovenskej republiky, že rast cien potravín výrazne zhoršuje životnú úroveň obyvateľov Slovenskej republiky, najmä zraniteľných skupín obyvateľstva. Veľmi pekne ďakujem. Za ďalšie. Naďalej pretrvávajú priepastné rozdiely v cenách rovnakých potravín v tom istom obchodnom reťazci, predávaných v tom istom čase v rámci krajín V4. Doterajšie opatrenia ako znížená sadzba DPH na niektoré potraviny z 10 % na 5 % a z 20 % na 19 % sú neúčinné aj s ohľadom na zavedenie 24 % dane z príjmov právnických osôb, zavedenie dane z finančných transakcií a zvýšenie základnej sadzby DPH z 20 % na 23 %. Za C. pripomína vláde Slovenskej republiky jej predvolebné sľuby a cieľ, ktorým neboli drahšie potraviny, ale lacnejšie tie potraviny. Za D. vyzýva vládu Slovenskej republiky, aby prijala legislatívne aj nelegislatívne efektívne opatrenia na zvrátenie neustáleho rastu cien potravín, k čomu sa zaviazala aj vo svojom programovom vyhlásení vlády a vo voľbách 2023 oklamala voličov, a aby do 30. septembra 2025, no predlžujeme to do 30. decembra 2026, predložila správu o všetkých prijatých opatreniach Národnej rady Slovenskej republiky. Júlo Jakab nielenže chodí po Európe a hlavne porovnáva potraviny naše a v Poľsku a porovnáva ich spôsobom veľmi konkrétnym. V tom istom, v tom istom nákupnom veľkom hypermarkete nákupy v Poľsku a v tom istom nákupnom hypermarkete nákupy na Slovensku. A minister Takáč vám bude rozprávať, že aké sú tu lacné potraviny, lebo minister Takáč ide nakupovať. Nie. Pozrite si stránku Jula Jakaba. Pozrite si, ako Julo Jakab ukazuje, ako táto vláda nedrží slovo, ako táto vláda klame a táto vláda zavádza. A ešte raz musím povedať, že ja som tu celý čas v tejto sále. Čakal som na naše zákony, keby pán, keby pán predsedajúci dal tie tri štyri minútky čas, tak všetko plynie tak, ako má. Ale aj pre mňa a naďalej to bude niečo odporné, nechutné. Nehnevajte sa, pán Žiga. Tak, ako ste dali 5 minút, keď sme čakali na ministrov, mohli ste dať 5 minút pre čas, aby sem mohli prísť aj spravodajcovia, ktorí nie sú od nás, prípadne nie sú od nás. Boli sme pripravení, sme si pripravení a ja som tu stále, pán Žiga. Stále, ale vy to dobre viete. A je to bolo fakt odporné. Ďakujem veľmi pekne na vaše vystúpenie.